CELEX: 62016TN0669
Language: fi
Date: 2016-09-21 00:00:00
Title: Asia T-669/19 P: Valitus, jonka Carlo De Nicola on tehnyt 21.9.2016 virkamiestuomioistuimen asiassa F-82/15, De Nicola v. EIP, 21.7.2016 antamasta tuomiosta

7.11.2016   
            
            
               FI
            
            
               Euroopan unionin virallinen lehti
            
            
               C 410/25
            
         Valitus, jonka Carlo De Nicola on tehnyt 21.9.2016 virkamiestuomioistuimen asiassa F-82/15, De Nicola v. EIP, 21.7.2016 antamasta tuomiosta
   (Asia T-669/19 P)
   (2016/C 410/36)
   Oikeudenkäyntikieli: italia
   
      Asianosaiset
   
   
      Valittaja: Carlo De Nicola (Strassen, Luxemburg) (edustaja: asianajaja G. Ferabecoli)
   
      Muu osapuoli: Euroopan investointipankki
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               hyväksymään valituksen ja muuttamaan osittain sen kohteena olevaa tuomiota siten, että tuomiolauselman 2 kohta ja tuomion 12–13, 24, 55–57, 123–135 ja 157–165 kohta kumotaan,
            
         
               —
            
            
               velvoittamaan tämän johdosta vastapuolen maksamaan Carlo de Nicolalle korvausta hänelle aiheutuneista vahingoista kanteessa esitettyjen vaatimusten mukaisesti.
            
         
      Oikeudelliset perusteet ja pääasialliset perustelut
   
   Tämä valitus koskee virkamiestuomioistuimen 21.7.2016 antamaa tuomiota, jolla hylättiin valittajan nostama kanne, jossa hän vaati lähinnä yhtäältä 4.12.2014 tehdyn sen päätöksen kumoamista, jolla vastaaja hylkäsi valittajan vaatimuksen tiettyjen sairauskulujen korvaamisesta ja toisaalta vastaajan ja Euroopan unionin velvoittamista maksamaan hänelle korvausta vahingoista, joita hän väittää kärsineensä.
   Valituksensa tueksi valittaja kiistää valituksenalaisessa tuomiossa esitetyt toteamukset, jotka koskevat laserhoidon tieteellistä pätevyyttä.
   Valittaja väittää lisäksi, että sekä aineellisen vahingon että henkisen kärsimyksen korvaamisen edellytykset täyttyvät tässä asiassa.